مهما كنت بعيد مهما كنت غافل هتلاقي التواب معك. هتلاقي فرج ربنا معك. هتلاقي رحمة ربنا معك. احد الندوات الشبابية دعيت لها في مكان من الاماكن. وكان معي واحد يعني اسمه ما اعرفوش. يعني فلان اسم ما اعرفش عنه حاجة. ورايح وايه مش عارف
مين ده ؟ فالندوة شديني بالكلام بتاعه المؤسر المغير والجهد بتاعه في الدعوة. فمشينا بعدها بنتعرف على بعض بقى يعني راكبين عربية مع بعض نتعرف على بعض. فبدأ يحكي لي قصته بقى من الاول خالص. وازاي ان هو انشأ اول فرقة رقص في مصر من الفرق اللي افسدت الدنيا
في الفنادق اللي زي الشيراتون والغردقة والفنادق الخمس نجوم وقعد يحكي لي بقى القصة بتاعته. انا بقيت ببص له بقول له يا اخي انا عمري ما هايأس من ان ربنا يتوب علي بعد كده مهما الواحد عمل. ومهما الواحد بعد قلت له قال لي ليه؟ قلت له انت ربنا تاب عليك ازاي
امتى بعد كل اللي انت عملته ده ربنا يدخلك طريقه ويستعملك في الدعوة. ويستعملك في هداية الناس. ويفتح عليك في الدنيا وفي الرزق وفي شغلك وفي الكلام عن ربنا وفي الدين. هو ربنا هو التواب. ممكن الانسان يبعد اوي كده. وربنا ما يسيبوش! خالد
الوليد بعد ما قتل اربعين صحابي على جبل الرماة. قتل اربعين صحابي. ربنا تاب عليه وخلاه مؤسس امبراطورية الاسلام في الارض. ابو سفيان هندي بنت عقبة وعكرمة ابن ابي جهل. الناس دي حاربت الاسلام وربنا خلاهم بعد كده بينشروا الهدى في كل مكان. ربنا سبحانه وتعالى التواب. يعني ايه التواب
اسم بيديك امل ان مهما كنت بعيد. ما تيأسش ان ربنا يفرجها عليك. ما تيأسش ان ربنا يفتحها لك. ما تيأسش ان ربنا يديك. ما ان ربنا سبحانه وتعالى يكرمك. لا تيأس. احد الشباب يعني يعني ده صاحبي يعني. عارفه. فبيحكي لي
هو كان قبل الالتزام يعني بتاع دي جي بقى ويعمل حفلات والشباب يقعدوا يرقصوا وكان مميز جدا فيعني باكلمه ايه اللحزة اللي تاب فيها ايه اللحزة اللي قرر يتوب فيها؟ لحزة من اعجب ما تكون. بيقول لي كنت في حفلة من الحفلات. بيقول كنت في حفلة هو اللي عاملها. والشباب قاعدين يرقصوا فيها
والبنات قاعدين يرقصوا. بيقول وانا بقى فرحان بقى بالنجاح بقى. بيقول بنت من البنات انفعلت بقى بالاغاني اللي هو بيشغلها. فعايزة تقوم ترقص. فهي عايزة يعني ايه ؟ يعني زي حاجة زي حزام كده او من الاحزمة ما لقتش غير الحجاب بتاعها. ما لقتش غير الطرحة بتاعتها ، فبيقول قدام عيني خلعت الطرح
عشان تقوم تنطلق فيما تريد من الرقص. بيقول ساعتها حسيت ان انا قلبي اتشرخ. حسيت ان انا قلبي اتقطع. انا السبب في ده. انا السبب ان الحجاب يتعمل فيه كده؟ انا السبب كده هي دي اللحزة اللي اتغير فيها. واللي قرر يتوب فيها. اللحزة اللي المفروض صاعقة من ربنا
تنزل عليه فيها. اللحزة اللي المفروض انتقام ربنا ينزل عليه فيها. هي اللحزة اللي رحمة ربنا نزلت عليه فيها. التواب اسم بيديك امل انك انت ما تيأسش انه يقف معك. ما تيأسش ان فرجه يتنزل. مهما الدنيا اسودت قدامك. مهما الكربات احاطت بك
مهما الزروف بقت ضدك. اوعى تيأس ان فرج ربنا ييجي. بس هو ربنا هيفرجها علي ليه؟ انا ما استاهلش انا مقصر هو التواب قم وادع وتوسل وانت في عز الغفلة لو رجعت له ستفاجأ ان التواب معك وان
كل حاجة بتترتب لمصلحتك